open-index/open-wikipedia-markdown huggingface dataset:
Vilde Bjerke

**Vilde Bjerke** () er ein norsk artist, skodespelar og forfattar.

## Bakgrunn
Bjerke er dotter av diktaren André Bjerke og skodespelaren Henny Moan, og stedptter av Ole Paus, som vart sambuaren til mora i 1973. Foreldra hennar introduserte namnet Vilde i Noreg med henne. På farssida er Vilde Bjerke syster av Tone Bjerke og tidlegare svigerinne til Olav Bjørshol – far til Ari Behn – og på morssida er ho syster av Ole Paus sin son Sole.

Bjerke har gått på Toneheim folkehøgskole og Østlandets Musikkonservatorium, der ho utdanna seg til bratsjist. I tillegg har ho teke mellomfag i fransk, teatervitskap og litteraturvitskap ved Universitetet i Oslo. Ho er busett på Lillehammer.

## Arbeid
Bjerke debuterte som tekstforfattar som 13-åring i 1973 med songen «Blomsten» på Ole Paus si plate *Blues for Pyttsan Jespersens pårørende*. Han skreiv òg songen «Og en for Vilde» til henne, utgjeven på plata *Ole Bull Show*, òg frå 1973. Om stefaren uttalte ho seinare: «Han var som en far i fem år. Han spilte nyskrevne tekster for meg og inspirerte meg til å spille gitar og skrive. Han var viktig for hele utviklingen min».

Ho har hatt fleire mindre skodespelarroller, blant anna i Bentein Baardson si oppsetjing av *[[Peer Gynt]]* på NRK, og dessutan i Magnus Nilssons *Solmomentet* på svenske SVT i 1989. Som artist er Bjerke mest kjend for albumet *Alene* (2004). Vilde Bjerke har sidan 1978 jobba aktivt for å formidla forfattarskapen til faren. Ho held førestillingar, har gjeve ut CD-er med barneversa til André Bjerke, og dessutan skrive boka *Du visste om et land – Om min far André Bjerke* (2002). 

## Kjelder


**Denne artikkelen bygger på «[[:nb:Vilde Bjerke|Vilde Bjerke]]» frå ,  den 20. november 2021.*
Catherine Zeta-Jones

**Catherine Zeta-Jones** () er ein britisk skodespelar.

## Barndom
Zeta-Jones voks opp i eit typisk arbeidarklasseområde i Swansea i Wales saman med to søsken. Foreldra var Patrick Jones, ein fabrikkarbeidar, og Dia Fair, som hadde irsk og katolsk bakgrunn. Ho fekk ei katolsk oppseding og gjekk på offentleg skule. Namnet har ho fått etter bestemødrene sine: ei heitte Catherine og den andre Zeta.

## Karriere
Zeta-Jones byrja skodespelarkarrieren sin i barndommen. Ho deltok i ein katolsk teatertrupp før ho hadde fylt 10 år, og i 1987 spelte ho i *42nd Street* som Peggy Saywer ved West End i London. Deretter reiste ho til Frankrike, der ho fekk spelefilmdebuten sin med hovudrolla i filmen *Sheherazade – les 1001 nuits*, regissert av Philippe de Broca.

Zeta-Jones prøvde seg som musikkartist i 1992, men den eine singelen ho var med på å gje ut kom aldri inn på hitlistene. Gjennombrotet som skodespelar kom då ho spelte rollen som Mariette i den britiske TV-serien *Livet med Larkins*. Med dei amerikanske filmane *Zorro – Den maskerte hevner* (1998) med Antonio Banderas og *Entrapment* (1999) med Sean Connery vart ho òg kjend utanfor Storbritannia. Zeta-Jones vann ein Oscar for beste kvinnelege birolle for si rolle som Velma Kelly i filmmusikalen *Chicago* (2002). I 2009 debuterte ho på Broadway i musikalen *Sommernattmusikk*, som ho vann Tony-prisen og Drama Desk-prisen for beste kvinnelege hovudrolle for.

I tillegg til skodespelarkarrieren har Zeta-Jones jobba som talskvinne for mobiltelefonoperatøren T-Mobile, og ho er i dag global talskvinne for kosmetikkgiganten Elizabeth Arden.

Ved fødselsdagslista til dronninga for 2010 vart Zeta-Jones utnemnd til kommandør av Order of the British Empire for fortenester av filmindustrien og velgjerd.

## Privatliv
Zeta-Jones er gift med skodespelaren Michael Douglas. Dei gifta seg i New York 18. november 2000, og saman har dei to barn. Zeta-Jones er fødd på same dato som Douglas, men han er 25 år eldre enn henne. Den eldste av dei to barna, sonen Dylan Michael Douglas, vart fødd 8. august 2000. Medan ho gjekk gravid med han spelte Zeta-Jones inn filmen *Traffic* saman med Douglas. Dottera Carys Zeta Douglas vart fødd 20. april 2003. Zeta-Jones har uttalt at ho ønskjer at barna skal vera medvitne den walisiske bakgrunnen sin, og ho har bygd ein heim for familien i heimbyen sin Swansea.

## Filmografi

## Kjelder

**Denne artikkelen bygger på «[[:nb:Catherine Zeta-Jones|Catherine Zeta-Jones]]» frå ,  den 20. november 2021.*  

## Bakgrunnsstoff

*
Harper Lee

**Nelle Harper Lee** () var ein amerikansk romanforfattar som er kjent for den pulitzerprisvinnande romanen sin frå 1960, *Drep ikke en sangfugl* (*To Kill a Mockingbird*), som fortalde om rasismen ho var vitne til som barn i  heimbyen Monroeville i Alabama. Sjølv om Lee berre utgav denne eine boka i løpet av eit halvt hundreår, vart ho lønt med Fridomsmedaljen til presidenten for sitt bidrag til litteraturen. Romanen har vore pensum for generasjonar av skuleelevar og selt i meir enn 30 millionar eksemplar. Lee har motteke ei rekkje ærestilvisingar, og har avstått å tala ved kvart høve. Ho var assistent for den nære venen sin Truman Capote i  undersøkingane til  boka *Med kaldt blod* (1966).

I februar 2015, då ho var 88 år gammal, bortimot blind og døv etter eit slag i 2007, og etter eit langt liv der ho hadde halde fast på at ho aldri ville gi ut endå ein roman, gav ho ei melding gjennom advokaten sin om at «Eg lever og sparkar og er lykkeleg som berre det med reaksjonane med Vaktposten». Meldinga  innebar at Lee ville gje ut sin andre roman, *Sett ut en vaktpost*, som var blitt skriven før den første romanen som då var komen ut for 55 år sidan. Romanen vart gjeven ut i USA og i omsetjing i minst 25 andre land, inkludert Noreg, den 14. juli 2015.

## Kjelder

**Denne artikkelen bygger på «[[:nb:Harper Lee|Harper Lee]]» frå ,  den 20. november 2021.*  

## Bakgrunnsstoff

*
Eimear Quinn

**Eimear Quinn** (irsk **Eimear Ní Chuinn**, ) er ein irsk songar som vann Eurovision Song Contest for Irland i 1996 med songen «The Voice». Dette var den sjuande sigeren til Irland i Eurovision Song Contest.

I 1995 vart Quinn med i den irske korgruppa Anúna, som turnerte internasjonalt og spelte inn to album: *Omnis* og *Deep Dead Blue*. I desember 1995 vart Quinn oppdaga av låtskrivaren Brendan Graham medan ho opptredde saman med koret. Han spurde ho om ho ville delta i Eurovision Song Contest med songen hans «The Voice». Quinn takka ja til tilbodet og vann seinare den internasjonale finalen i Oslo 18. mai 1996. Medan poenga tikka inn under avrøystinga, framførte ho delar av «Norwegian Wood» av The Beatles på sparket saman med programleiar Morten Harket.

Quinn deltok òg under jubileumshowet ''Congratulations: 50 Years of the Eurovision Song Contest'' i København i 2005.

Quinn vart uteksaminert frå NUI Maynooth i Irland før ho vart profesjonell songar. I 2001 gav ho ut ei plate på Decca Classics som heitte *Through the Lens of a Tear*, og i 2006 gav ho ut samlealbumet *Gatherings*. I 2007 gav ho ut julealbumet *O Holy Night*.

I 2006 las Quinn opp dei irske poenga under Eurovision Song Contest.

## Kjelder

**Denne artikkelen bygger på «[[:nb:Eimear Quinn|Eimear Quinn]]» frå ,  den 20. november 2021.*
Priyanka Chopra

**Priyanka Chopra Jonas** () er ein indisk filmskodespelar og songar, og vinnar av Miss India World og Miss World i 2000. Gjennom karrieren sin som filmskodespelar har Chopra vorte ein av dei best kjende skodespelarane i Bollywood, og er ein av dei mest populære kjendisane i India. Ho har vunne ein nasjonal filmpris for beste skodespelar, og ei rekkje andre prisar. Ho er kusine av skodespelaren Parineeti Chopra.

## Liv og virke

### Bakgrunn
Begge foreldra til Priyanka Chopra var lækjarar i den indiske hæren, noko som medførte at familien ofte måtte flytta rundt i barndommen hennar. Ho reknar Bareilly, som ligg 220 km aust for Delhi, som den eigentlege heimen sin. Som tenåring budde ho nokre år hos ei tante i USA. I 2000 melde mora hennar henne på ei venleikstevling kalla Femina Miss India der ho hamna på andreplass, noko som gav henne tittelen som Miss India World og kvalifisert for å delta i Miss World-konkurransen. Ho vart krona som Miss World i 2000, den femte frå India som har vorte det.

Sjølv om ho ein gong vurderte å studera ingeniørvitskap, valde ho heller å ta imot tilbod frå den indiske filmindustrien som eit resultat av titlane hennar i venleikskonkurransane.

### Skodespelar
Debutfilmen hennar var tamilske *Thamizhan* i 2002. Året etter spelte ho i *The Hero*, den første hindifilmen hennar. Denne vart følgd av suksessen *Andaaz* som gav henne ein pris for beste kvinnelege debut. Ved 2006 hadde ho etablert seg som ein leiande skodespelar i hindifilm med ei rekkje hovudroller i filmar som *Krrish og Don*. Etter å ha fått blanda mottaking for ei rekkje mindre suksessfulle filmar, fekk ho gode meldingar for portrettet hennar av ukonvensjonelle figurar, inkludert ein plaga modell i dramaet *Fashion* frå 2008, ein livleg marathikvinne i thrilleren *Kaminey* frå 2009, som ein seriemordar i *7 Khoon Maaf* frå 2011 og som ei autistisk kvinne i den romantiske komedien *Barfi!* frå 2012.

Ho har fått ytterlegare kommersiell suksess ved å delta i filmar som den fartsfylte thrilleren *Don 2* (2011) og hemndramaet *Agneepath* (2012), alle var blant dei mest setja indiske filmane nokosinne.

I tillegg til å spela i filmar har ho delteke i ei rekkje show, leidde eit reality-TV-program på indisk fjernsyn, skrive faste spaltar i indiske aviser og vore oppteken av veldedig arbeid. Blant anna vart ho utnemnd som UNICEF sin Goodwill-ambassadør for rettane til barn den 10. august 2010. I 2012 gav ho ut sin første musikksingel, «In My City». Den andre singelen hennar, «Exotic», kom i 2013, og gjekk inn på listene i land som blant anna USA og Canada.

## Filmar (utval)

## Prisar og utmerkingar
Chopra mottok den indiske utmerkinga Padma Shri for det kunstneriske virket sitt i 2016. 

## Kjelder

**Denne artikkelen bygger på «[[:nb:Priyanka Chopra|Priyanka Chopra]]» frå ,  den 20. november 2021.*  

## Bakgrunnsstoff

*
Diana Rigg

**Enid Diana Elizabeth Rigg** () var ein britisk skodespelar som særleg er kjend for å ha spelt Emma Peel i *[[The Avengers]]* (1965–1968), grevinne Teresa di Vicenzo i filmen *[[On Her Majesty's Secret Service]]* (1969) og Olenna Tyrell i *[[Game of Thrones]]* (2013–2017).

## Filmografi
### Film

## Kjelder

**Denne artikkelen bygger på «[[:nb:Diana Rigg|Diana Rigg]]» frå ,  den 21. november 2021.*
Élena Tsagrinoú

**Élena Tsagrinoú**, òg stava **Elena Tsagrinou** og **Elena Tsagkrinou** (), er ein gresk songar og tidlegare frontvokalist i bandet OtherView. Tsagkrinoú representerte Kypros i Eurovision Song Contest 2021 med songen «El Diablo».

## Bakgrunn
Tsagkrinoú vart fødd i Athen i 1994, og som 14-åring deltok ho i *Ellada Eheis Talento* (*Ελλάδα Έχεις Ταλέντο*), den greske versjonen tilsvarande *[[Norske Talenter]]*, der ho nådde semifinalen. I 2013 vart ho med i bandet OtherView og spelte med dei fram til 2018. Same år innleidde ho solokarrieren sin og gav ut debutsingelen «Pame ap’ tin arxi» ('La oss gå frå byrjinga'), skriven av Dimitris Kontopoulos og Nikos Moraitis.

Seinare gav ho ut fleire singlar og oppnådde stor suksess. Blant anna fekk musikkvideoane hennar fleire millionar treff på YouTube, og ho vart ein av dei mest populære popartistane i den greskspråklege musikkmarknaden.

Tsagkrinoú har delteke i fleire musikkprogram i Hellas og Kypros, og har vore mentor på TV-programmet *Just the 2 Of Us* og programleiar for *The Voice of Greece* i 2016 og 2017. Den kypriotiske kringkastaren RIK valde Tsagkrinoú til å representere Kypros i Eurovision Song Contest 2021 i Rotterdam i Nederland. Ho deltok med songen «El Diablo», skriven og produsert av , ,  og . Tsagkrinoú var nummer åtte på scena under den fyrste semifinalen tysdag 18. mai og ende på ein sjetteplass i semifinalen. Ho kvalifiserte seg til finalen laurdag 22. mai, der ho opna finalen som fyrste artist på scena. Til slutt enda Kypros som nummer 16 av 26.

## Diskografi

### Singlar (med bandet OverView)

* 2014 – «What You Want»
* 2014 – «O giros tou kosmou»
* 2015 – «Ola afta pou niotho»
* 2015 – «In the Club Bi*h»
* 2016 – «Xana»
* 2017 – «Tora i pote»

### Singlar

* 2018 – «Pame ap' tin archi»
* 2018 – «Summar Romance»
* 2018 – «Paradeisos»
* 2019 – «Logia»
* 2020 – «Amore»
* 2020 – «Para me ankalia» (med Mike)
* 2021 – «El Diablo»

## Kjelder

**Denne artikkelen bygger på «[[:nb:Élena Tsagrinoú|Élena Tsagrinoú]]» frå ,  den 21. november 2021.*
Anxhela Peristeri

**Anxhela Peristeri** () er ein albansk songar og låtskrivar. Ho scenedebuterte i 2001, då ho deltok i Festivali i Këngës. Tre år seinare gav ho ut debutalbumet sitt, *Anxhela për ju*. Peristeri har sidan motteke fleire prisar og utmerkingar, blant andre Festivali i Këngës Award og Kënga Magjike Award. I mai 2021 representerte ho Albania i Eurovision Song Contest 2021 med låten «Karma».

## Bakgrunn
Peristeri vart fødd 24. mars 1986 i Korçë i den dåverande sosialistiske folkerepublikken Albania, der ho voks opp i ein kristenortodoks familie.

I desember 2001 dukka Peristeri for fyrste gong opp i offentlegheita i Albania, då ho deltok i den 40. utgåva av Festivali i Këngës med songen «Veitëm ty të kam». I 2004 gav ho ut sitt fyrste og førebels einaste album, *Anxhela për ju*. Ho har sidan opptredd på ei rekkje konsertar, turnear og tv-program i Albania, blant andre *Kënga Magjike*, *Çmima Kult*, *Netët e Klipit* og YFSF. I 2018 heldt ho konserten *Reflektim*.

Peristeri har delteke i fleire talent- og TV-tevlingar. I desember 2016 deltok ho for fyrste gong i talenttevlinga Kënga Magjike med songen «Genjështar», der ho enda på andreplass. Året etter vann ho same tevling med songen «E çmëndur». I desember 2019 deltok ho i Kënga Magjike for tredje gong, og enda då på tredjeplass med songen «Dikush i imi».

I oktober 2020 kunngjorde den albanske allmennkringkastaren Radio Televizioni Shqiptar (RTSH) at Peristeri var blant dei 26 deltakarane i den 59. utgåva av Festivali i Këngës. Ho deltok med songen «Karma». Finalen vart arrangert 23. desember 2020, og Peristeri vann Festivali i Këngës. Gjennom sigeren fekk ho representere Albania i Eurovision Song Contest 2021 i Rotterdam i Nederland. Peristeri deltok med «Karma» i den andre semifinalen torsdag 20. mai 2021 og kvalifiserte seg til finalen 22. mai. I finalen enda ho på 21. plass.

## Diskografi

### Album

* *Anxhela për ju* (2004)

### Singlar

## Referansar

**Denne artikkelen bygger på «[[:nb:Anxhela Peristeri|Anxhela Peristeri]]» frå ,  den 21. november 2021.*
Myrkondor

**Myrkondor** (*Cathartes burrovianus*) er den minste medlemmen i kondorfamilien, der han er ein av tre artar i slekta *[[Cathartes]]*. Han er ein åtseletar som har habitat i savannar og grassletter fragmentert frå sørlege Mexico og i Sør-Amerika aust for Andesfjella.

## Skildring

Dette er den lettaste og minste medlemmen i kondorfamilien. Myrkondoren er 56-61 cm lang, vengespennet er 148-165 cm og vekta varierer frå 0,8 til 1,3 kg. Fjørdrakta er svart med ein grøn glans. Halsen og sidene av hovudet er fjørlause. Hovudet og nakken er blotta for fjør, og huda er gul, med ei raudleg panne og nakke og ei gråblå krone. Irisane i auga er raude, beina er kvite og nebba er kjøttfarga. Auget har ein enkelt ufullstendig rad med augevippar på øvre augelokk og to radar på nedre augelokk. Umodne myrkondorar har brunare fjørdrakt, eit mørkt hovud og ein kvit nakke.

Nebbet er tjukt, avrunda og kroka i spissen. Fremre tær er lange, men ikkje tilpassa til å gripe godt. Opninga av naseboret er langsgående, og nasebora manglar septum (skiljevegg). Som alle kondorartane, manglar myrkondor ein syrinx, og er derfor ikkje i stand til å lage nokon annan lyd enn eit lågt sus.

Han skil seg i utsjånad frå den liknande skogkondoren på fleire måtar. Han er mindre og ikkje så massivt bygd som skogkondoren, og har ein kortare, tynnare hale. Fjørdrakta er brunare enn skogkondoren sin mørke, irriserande, svarte fjørdrakt. Beina er lysare i farga, og hovudet er meir oransjefarga enn det meir gule hovudet til skogkondoren. Flukta er òg mindre jamn enn skogkondoren. Myrkondorar føretrekkjer òg å sveveflyge over savannar og andre grassletter, i motsetning til det føretrekte skogshabitatet til skogkondoren.

Leveområdet er fragmentert og spenner frå søraustlege Mexico gjennom
austlege Mellom-Amerika og Sør-Amerika aust for Andes sålangt sør som inn i Paraguay, Argentina og Uruguay. Det føretrekte habitatet er våt eller overfløymt låglandsgrasmark, sumpar og sterkt ringast tidlegare skog.

Storleiken på populasjonen vart estimert til mellom 0,5 og 5 millionar individ i 2008. Bestanden er trudd å vere stabil. IUCN har kategorisert arten som livskraftig, LC.

## Kjelder

**Denne artikkelen bygger på «[[:en:Lesser yellow-headed vulture|Lesser yellow-headed vulture]]» frå ,  den 21. november 2021.*  
* Eitniear, J. C. (2020). *Lesser Yellow-headed Vulture (Cathartes burrovianus)*, version 1.0. I Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.lyhvul1.01
 

;Referansar 

## Bakgrunnsstoff
Verdscupen i alpine greiner 2008/Menn

**Verdscupen i alpine greiner for menn i 2008**-sesongen tok til 28. oktober 2007 i Sölden i Austerrike og vart avslutta 15. mars 2008 i Bormio i Italia. Turneringa omfatta 40 renn og 41 tevlingar. Tevlingane fordelte seg på 11 slalåmrenn, 8 storslalåmrenn, 7 super-g-renn, 10 utforrenn, 4 superkombinasjonar og ei kombinasjonstevling, den siste basert på allereie avvikla enkeltrenn i slalåm og utfor.

Bode Miller frå USA vann FIS-pokalen for andre gong, tre år etter den fyrste triumfen. Benjamin Raich frå Austerrike kom andre- og Didier Cuche frå Sveits på tredjeplass.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2007/08|Alpiner Skiweltcup 2007/08]]» frå ,  den 21. november 2021.*
Alta kraftverk

**Alta kraftverk** er eit vasskraftverk  i Sautso i Alta kommune i Finnmark fylke. Verket vart kjent etter den største sivile ulydigheitsaksjonen i Noreg etter striden i samband med utbygginga av Alta-Kautokeinovassdraget.

Alta kraftverk har to aggregat (100 MW og 50 MW). Gjennomsnittleg årsproduksjon er på 655 GWh. Eigar er Statkraft.

Kraftverket er bygd 40 kilometer frå utløpet av Altaelva. Elva får i løpet av dei 170 kilometrane til utløpet, tilsig frå ein stor del av Finnmarksvidda. Dei nedste 40 kilometrane av elva er lakseførande.

Kraftverket utnyttar eit fall på 185 meter frå det 18 kilometer lange magasinet Virdnejávri. Virdnejávri vert regulert mellom 265 og 200 moh. Frå den 110 meter høge dammen til utløpet frå kraftstasjonen, er elva tørrlagd på ei strekning av to kilometer.

I dag er eit altakraftverk vorte ei uoffisiell eining, og det vert gjerne referert til kor mange altakraftverk ei ny kraftutbygging vil gje som årleg energiproduksjon.

## Kjelder

* 
* NVE vannkraftdatabase
* Statkraft 

**Denne artikkelen bygger på «[[:nb:Alta kraftverk|Alta kraftverk]]» frå ,  den 21. november 2021.*
Europameisterskapen på skeiser 1998

**Europameisterskapane på skeiser 1998 for menn og for kvinner** vart avvikla i Oulunkylä isstadion i Helsinki i Finland frå fredag 9. og til sundag 11. januar. 27 menn og 22 kvinner frå 15 land deltok i meisterskapen. Deltakarane kom frå Austerrike, Belgia, Finland, Frankrike, Italia, Kviterussland, Nederland, Noreg, Polen, Romania, Russland, Sverige, Tsjekkia, Tyskland, og Ungarn.

Noreg stilte med tre menn: Steinar Johansen, Kjell Storelid, Lasse Sætre og to kvinner: Lise Marie Braathen og Anette Tønsberg. Sætre vart best av dei norske med sin sjuandeplass, Tønsberg vart nummer 8.

Rintje Ritsma frå Nederland vart suveren europameister, han var også bestemann på 5&nbsp;000 meter og 1500 m. Ermanno Ioratti frå Italia gjekk snøggaste 500-meteren og Belgias Bart Veldkamp fortaste milløpet. Claudia Pechstein frå Tyskland vann kvinnene sin laurbærkrans, framom landskvinna Anni Friesinger og med russiske Svetlana Bazjanova på tredjeplass. Pechstein fekk bestetid på tre av distansane, Friesinger gjekk fortast av alle på 3&nbsp;000 meter.

## Skeise-EM 1998, menn



Dato: 9./11. januar


### 500 meter





### 5000 meter





### 1500 meter





### 10&nbsp;000 meter





## Skeise-EM 1998, kvinner



Dato: 9./11. januar


### 500 meter





### 3000 meter





### 1500 meter





### 5000 meter





## Kjelder

**Denne artikkelen bygger på «[[:nl:Europese kampioenschappen schaatsen 1998|Europese kampioenschappen schaatsen 1998]]» frå ,  den 21. november 2021.*
Stockholmskaka

**Stockholmskaka** er ei svensk småkake av mørdeig med bringebærsyltetøy i midten og hakka mandel rundt kanten.

Kakene blir laga av ein utkjevla mørdeig av mjøl, sukker, smør og eggeplomme. Denne blir forma til ein rull som ein dekker med hakka mandlar og så deler i skiver. I midten av kvar skive lagar ein ei fordjuping som ein fyller med syltetøy før ein steiker kakene. Det er ukjend kvifor kakene er kalla opp etter Stockholm.

## Sjå òg
*Hallongrotta
## Kjelder
Mary MacKillop

**Mary MacKillop**, òg kjend som **Mother Mary of the Cross** () var ei australsk nonne, og ho vart den første australiaren som vart saligkåra og heilagkåra. Dette vart ho då pave Johannes Paul II saligkåra henne i Sydney den 19. januar 1995. Ho vart heilagkåra i ein offisiell seremoni 17. oktober 2010. Saman med presten Julian Tenison Woods grunnla ho i 1866 kongregasjonen «Systrer av St. Josef av Jesu heilage Hjarte» (*Sisters of St Joseph of the Sacred Heart – RSJ*), eller *Josephites* og *Brown Joeys* som dei òg vert kalla.

Gjennom heile virket sitt var Mary MacKillop oppteken av å gi utdanning og hjelp til dei svakaste i det australske samfunnet. I ein periode med svært lågt utdanningsnivå i landet bygde ho opp ein nonneorden som etablerte mange skular for fattige barn. Ho grunnla den første katolske gratisskulen i landet og var svært sentral i arbeidet med å byggja opp eit katolsk skuleverk ved sida av det offentlege.

Internt i kyrkja var MacKillop ein kontroversiell figur, delvis på grunn av samarbeidet sitt med fader Woods. Kontroversane nådde eit høgdepunkt då ho i 1871 vart ekskommunisert av biskop Sheil, og nonnene i ordenen hennar fekk forbod mot å ha kontakt med henne. Ekskommunikasjonen vart oppheva av Sheil på dødsleiet hans, og ho vart òg frifunnen av ei gransking frå Vatikanet.

MacKillop vart i oktober 2010 Australias første helgen, då pave Benedikt XVI heilagkåra henne. Med dette vart ho òg ein av svært få helgenar som har vore ekskommuniserte frå kyrkja. Forut for heilagkåringa godkjende Vatikanet to mirakel som skal ha skjedd etter forbønna hennar. I begge tilfella skal det ha vore personar vart lækja for kreft.

## Kjelder

**Denne artikkelen bygger på «[[:nb:Mary MacKillop|Mary MacKillop]]» frå ,  den 21. november 2021.*
Elisa Silva

**Elisa Silva** () er ein portugisisk songar frå øya Madeira. I 2020 vann ho den portugisiske songtevlinga *Festival da Canção* med songen «Medo de Sentir». Etter sigeren skulle Silva ha representert Portugal i Eurovision Song Contest 2020 i Rotterdam i Nederland, men 18. mars 2020 avlyste  EBU Eurovision Song Contest på grunn av koronaviruspandemien i Europa vinteren 2020.

## Bakgrunn
Silva vart fødd på Madeira og dreiv med musikk allereie som barn. Ho deltok i fleire lokale musikkfestivalar, og vart inspirert av musikk frå 1960-, 1970- og 1980-åra – og då artistar som The Beatles, Queen, Eagles og ABBA.

Som 17-åring byrja Silva å studere jazz ved Conservatório da Madeira. Seinare studerte ho musikk i hovudstaden Lisboa og signerte platekontrakt med Warner.

I 2020 var Silva ein av deltakarane i den portugisiske songtevlinga *Festival da Canção* i regi av kringkastaren RTP. Silva vann finalen laurdag 7. mars 2020 med låten «Medo de sentir», og skulle dimed ha representert Portugal i Eurovision Song Contest 2020 i Rotterdam i Nederland. Ho skulle ha delteke i den andre semifinalen torsdag 14. mai 2020 i Rotterdam Ahoy. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19.

## Referansar

**Denne artikkelen bygger på «[[:nb:Elisa Silva|Elisa Silva]]» frå ,  den 21. november 2021.*
Millvina Dean

**Elizabeth Gladys Millvina Dean** () var ei britisk kvinne kjent som den siste overlevande frå RMS «Titanic». Ho var den yngste passasjeren ombord, og hadde ingen minne frå Titanic.

## Tidleg liv
Millvina vart fødd i London 2. februar 1912. Foreldra var Bertram Frank Dean og Georgette Eva Light. Ho hadde ein eldre bror, Bertram Vere Dean, som vart fødd i mai 1910. Ho gifta seg aldri, og fekk ingen barn.

## Titanic
Foreldra til Millvina bestemde seg for å forlata England og emigrera til Wichita i Kansas der faren hennar skulle opna ein tobakksbutikk. Familien Dean skulle eigentleg ikkje ha vore med på Titanic, men på grunn av ein kolstreik vart dei overflytta til Titanic som tredjeklassepassasjerar i Southampthon. Millvina var nesten fylt to månader då dei gjekk ombord på skipet. Far til Millvina følte kollisjonen med isfjellet natt til 15. april 1912, og etter nærare undersøkingar kom han tilbake til lugaren, for å beordra kona og barna sine om å kle på seg og gå opp på dekk. Millvina, mora og broren hennar vart alle plasserte i livbåt nr. 10, og overlevde. Faren hennar omkom, og om han vart funnen, vart han aldri identifisert.

## Seinare liv
Millvina sleit med høge rekningar på pleieheimen der ho budde på dei eldre dagane . For å kunna nedbetala nokre av desse selde ho derfor delar av Titanic-samlinga si. Ho døydde 31. mai 2009, 97 år gammal.

## Kjelder


**Denne artikkelen bygger på «[[:nb:Millvina Dean|Millvina Dean]]» frå ,  den 22. november 2021.*
Ester Peony

**Ester Alexandra Crețu** (), kjend under artistnamnet **Ester Peony**, er ein rumensk-kanadisk songar, komponist og låtskrivar. Namnet Peony kjem frå namnet til mora Bujorica; *bujor* er rumensk for 'peon'. Ester ynskte at artistnamnet hennar skulle ha eit samband med mora, for å ikkje føle seg så langt unna henne.

Peony representerte Romania i Eurovision Song Contest 2019 med songen «On a Sunday» etter at ho vann den nasjonale finalen *Selecția Națională* på TVR 17. februar 2019.

## Bakgrunn
Peony  vart fødd i Câmpulung i Romania. I 2001 flytta ho frå Romania til Montréal i Canada saman med foreldra.

## Karriere
I 2014 starta Peony med å leggja ut sine eigne coverversjonar på YouTube-kanalen sin *Ester Peony*. Videoane vart godt mottekne. Den fyrste videoen hennes var ein coverversjon av «Dernière danse»  av Indila, som per april 2019 hadde vorte vist nesten 2 millionar gonger. Videoen som på same tidspunkt hadde flest visingar på YouTube var ein coverversjon av «Ego» av Willy Williams, som var vorten vist 3,9 millionar gonger. Seinare i 2014 gav Peony ut singelen «Cuminte de Cranciun» (norsk 'Farvel til jula'). Dette er ein rumensk hiphop/rap-låt som vert framført av Ester Peony og fem andre rumenske artistar: Vescan, Puya, Mahai, Doddy og Ana Baniciu. I 2015 samarbeidde Ester og Vescan på ny, og samarbeidet førte til utgjevinga av songen «Sub Aripa Ta», som vart ein stor hit i Romania.

I 2019 vann Peony den nasjonale finalen *Selecția Națională*, den rumenske uttakinga til Eurovision Song Contest, med songen «On a Sunday». Peony deltok i den andre semifinalen i Eurovision Song Contest i Tel Aviv torsdag 16. mai 2019. Peony vart ikkje blant dei ti beste i semifinalen og kvalifiserte seg dimed ikkje til finalen.

## Diskografi

### EP-ar

### Singlar

## Referansar

**Denne artikkelen bygger på «[[:nb:Ester Peony|Ester Peony]]» frå ,  den 21. november 2021.*
Srbuk

**Srbuhi Sargsjan** (), kjend under artistnamnet **Srbuk**, er ein armensk songar. Sargsjan vart først kjend i Armenia då ho deltok i den fyrste sesongen av den armenske versjonen av *[[The X Factor]]*, der ho enda på andreplass. I 2018 deltok ho i den åttande sesongen av ukrainske *[[The Voice]]*, og enda på fjerdeplass. Srbuk representerte Armenia i Eurovision Song Contest 2019 i Tel Aviv i Israel med låten «Walking Out».

## Bakgrunn
Sargsjan vart fødd 3. april 1994 i Jerevan, hovudstaden i Armenia. Ho studerte ved Komitas statlege musikkonservatorium i Jerevan, der ho lærte seg å spela strengeinstrumentetet kanun.

I 2010 prøvesong Srbuk til den fyrste sesongen av armenske *The X Factor*. Ho song «Soon We'll Be Found» av artisten Sia og vart med på laget til musikaren Garik Papojan. Til slutt enda Srbuk på andreplass i tevlinga. I 2012 skipa Srbuk bandet Allusion, og i 2014 song ho på singelen til Papojan «Boat» – eitt av spora til den russiske filmen *Лёгок на помине*.

I 2016 gav Srbuk ut debutsingelen sin «Jete karogh es». I 2018 deltok ho i den åttande sesongen av *Holos krajiny*, der ho hadde den ukrainske songaren Potap som mentor, og enda på fjerdeplass. I november 2018 vart det offentleggjort at Srbuk skulle representere Armenia i Eurovision Song Contest 2019 i Tel Aviv i Israel. Like etter offentleggjeringa, opna Armenias offentlege TV-selskap opp for at låtskrivarar kunne sende inn sine bidrag til Srbuk. Bidraget vart «Walking Out» som Srbuk framførte i semifinale 2. Srbuk og «Walking Out» kom ikkje blant dei ti beste i semifinalen og gjekk dimed ikkje vidare til finalen.

## Diskografi

### Singlar

#### Som hovudvokalist

#### Som med-artist

## Referansar

**Denne artikkelen bygger på «[[:nb:Srbuk|Srbuk]]» frå ,  den 22. november 2021.*
Skeiselandskampen Sovjetunionen–Noreg 1953

**Skeiselandskampen Sovjetunionen–Noreg 1953** vart avvikla på Dynamo stadion i Moskva 26. og 27. desember 1953. Sovjetunionen vann landskampen suverent med 1370,835 tidspoeng mot Noregs 1396,361. Landa stilte med ni utøvarar kvar som gjekk alle distansane. Noregs mannskap bestod av Hjalmar Andersen, Hroar Elvenes, Sverre Haugli, Finn Hodt, Knut Johannesen, Jan Kristiansen, Ivar Martinsen, Torstein Seiersten, Roald Aas. Det var fyrste gongen norske skeiseløparar deltok i landskamp i Sovjetunionen.

### 500 m




### 5&nbsp;000 m




### 1500 m




### 10&nbsp;000 m




## Kjelder
*''Skøytesportens tall 1964''
*Arbeiderbladet 28. desember 1953
Siren Jørgensen

**Siren Jørgensen** () er ein norsk skodespelar frå Stord. Ho vart utdanna ved Statens Teaterhøgskole i 2002. I 2006 vart ho tilsett ved Den Nationale Scene i Bergen og jobba der i rundt 10 år før ho vart frilansskodespelar og busette seg i Oslo. I 2009 vann ho publikumsprisen Årets scenenamn, utdelt av Bergen Teaterforening og Bergensavisen. 

Ho spelte hovudrolla som Rebekka i Kjersti G. Steinsbøs film *Hevn* frå 2015. Filmen er basert på Ingvar Ambjørnsen si bok *Dukken i taket*. For rolla vart ho nominert til Kanonprisen 2015 i klassa beste kvinnelege hovudrolle.

## Filmografi

* 2003: *Play*
* 2008: *Forlat oss vår skyld* – kortfilm
* 2014: *Lilyhammer* – TV-serie, 1 episode
* 2015: *Side om side* – TV-serie, 2 episoder
* 2015: *Hevn*
* 2015–2017: *Neste sommer* – TV-serie, 2 episoder
* 2016: *Aber Bergen* – TV-serie, 1 episode
* 2017: *Helt perfekt* – TV-serie, 1 episode
* 2017: *Front* - kortfilm
* 2019: *Magnus* – TV-serie, 6 episoder
* 2019: *[[Lovleg]]* – TV-serie, 1 episode
* 2020: *22. juli* – TV-serie, 3 episoder

## Kjelder


**Denne artikkelen bygger på «[[:nb:Siren Jørgensen|Siren Jørgensen]]» frå ,  den 22. november 2021.*  

## Bakgrunnsstoff
*
Mats Dæhli

**Mats Møller Dæhli** () er ein norsk fotballspelar frå Oslo som sidan 2024 spelar for Molde Fotballklubb. Perioden 2013-23 har han delteke i 36 av Noregs landskampar og skåra 2 mål.

## Karriere
### Klubbspel
Dæhli debuterte på FK Lyn i 2011. Etter halvtanna år i ungdoms-avdelinga til Manchester United, spelte han haustesongen 2013 for Molde FK. Han vart bytta inn på laget då Molde vann NM-finalen 2013 med 4-2 over Rosenborg BK. Frå januar 2014 og ut året gjorde han teneste i Cardiff City, ein klubb som våren -14 rykte ned frå Premier League. I 2015 og -16 spelte han på tyske SC Freiburg, også her var han med på nedrykk frå øvsteligaen. Ein skade kom elles til å setje preg på mykje av opphaldet i Freiburg. Frå vinteren 2017 til ut 2019 spelte Dæhli for FC St. Pauli på nivå 2 i tysk seriefotball. I januar 2020 vart han overført til den belgiske toppklubben KRC Genk og eit tilvære som benkeslitar. Sidan januar 2021 er han tilbake på tysk nivå 2, då med FC Nürnberg.

### Landslagsspel
Dæhli fekk sin landslagsdebut 15. november 2013 i ein kamp som enda med tap 1–2 mot Danmark. Han skåra sitt einaste landslagsmål då Noreg den 10. oktober 2014 slo Malta 3–0. På landslaget har han heile vegen oftast vore innbytar.

### Merittar
*Noregsmeister: 2013 med Molde FK

## Kjelder

**Denne artikkelen bygger på «[[:de:Mats Møller Dæhli|Mats Møller Dæhli]]» frå ,  den 22. november 2021.*  
*eu-football
Strassburgare

**Strassburgare** er svenske småkaker forma som avlange rifla pinnar. Etter steiking kan ein dyppa eine enden i sjokolade.

Deigen blir laga av kveitemjøl, potetmjøl, smør, melis og vaniljesukker. Han kan eventuelt smaksetjast med appelsinskal. Deigen blir spreidd ut med kakesprøyte til avlange stykke og steikt. Dei kan ha andre former, til dømes som S-ar. Etter steiking kan ein også setja saman to kaker med syltetøy imellom.

## Sjå òg
*Viennese whirl

## Kjelder
Morten Thorsby

**Morten Thorsby** () er ein norsk fotballspelar frå Oslo som sidan 2019 har vore aktiv for den italienske Serie A-klubben Sampdoria. Perioden 2017-21 har han spelt 12 landskampar for Noreg. Han er defensiv midtbanespelar.

## Karriere
### Klubbspel
Thorsby debuterte for nivå 2-laget Stabæk IF i 2013. Etter spel i toppserien våren 2014, vart han om sommaren overført til SC Heerenveen. Dei neste fem sesongane gjorde han teneste i den nederlandske klubben. Frå haustsesongen 2019 har han vore Sampdoria-spelar.

### Landslagsspel
Landslagsdebuten fekk Thorsby i vennskapskamp den 11. oktober 2017. Så gjekk det nesten tre år før neste landskamp. Hausten 2020 og året 2021 var han jamt å sjå i landslagsdrakta. Per 16.11.2021 hadde han delteke i 12 landskampar.

## Kjelder

**Denne artikkelen bygger på «[[:en:Morten Thorsby|Morten Thorsby]]» frå ,  den 22. november 2021.*  
*eu-football
Bad Kreuznach

**Bad Kreuznach** er ein by og ein kommune i delstaten Rheinland-Pfalz i Tyskland. Kommunen har 51&nbsp;00 ibuarar, flatevidda er 55,6 km². Byen er ein kjend såkalla «kurstadt» og eit turistmål. Elva Nahe renn gjennom byen, den 700 år gamle Alte Nahebrücke kryssar elva i gamlebyen.

Karl Marx gifta seg i Bad Kreuznach, som elles er heimbyen til spjutkastaren Matthias de Zordo.

## Kjeder

**Denne artikkelen bygger på «[[:de:Bad Kreuznach|Bad Kreuznach]]» frå ,  den 22. november 2021.*
Altdorf bei Nürnberg

**Altdorf bei Nürnberg** er ein by og ein kommune i Landkreis Nürnberger Land i delstaten Bayern i Tyskland med ikring 15&nbsp;500 ibuarar. Byen ligg 442 meter over havet.

Spjutkastaren Klaus Wolfermann er frå Altdorf.

## Kjelder

**Denne artikkelen bygger på «[[:de:Altdorf bei Nürnberg|Altdorf bei Nürnberg]]» frå ,  den 22. november 2021.*  

## Bakgrunnsstoff

*
Nina Jensen

**Nina Kristine Jensen** () er ein norsk marinbiolog og leiar av til forskings- og ekspedisjonsskipet MS «REV Ocean». Ho er tidlegare generalsekretær i World Wide Fund for Nature. I mars 2014 vart Jensen utnemnd til Young Global Leader, eit nettverk som jobbar som integrert del av World Economic Forum.

## Utdanning og karriere
Jensen har utdanning som marinbiolog frå James Cook University i Australia og arktisk marinbiologi frå Noregs fiskerihøgskole i Tromsø. Ho skreiv masteroppgåve om storkobbebestanden i Barentshavet og har òg skrive om torskestammen. Jensen har dessutan røynsle som prosjektkoordinator i reklamebyrået Ogilvy & Mather. 

Jensen starta som frivillig i WWF i 2003. I 2005 vart ho havmiljørådgjevar same stad, deretter leiar for naturvernsavdelinga til organisasjonen og så fagsjef. 1. mars 2012 overtok Jensen etter Rasmus Hansson som generalsekretær i WWF Verdas naturfond, ei stilling ho hadde fram til 2017.

Som generalsekretær var Jensen ein profilert samfunnsdebattant, som tidleg tok til orde for at Oljefondet burde trekkja seg ut av kol og i staden investera i fornybar energi. Ho er forkjempar for betre forvalting av dei norske havområda, og har fronta WWF sitt mangeårige arbeid for ein eige norsk klimalov. Ho er jamleg å sjå og høyra i debattprogram på både TV og radio.

Jensen er òg medlem av Framtiden i våre hender.

## Privat
Nina Jensen er oldebarn av kvinnesakskvinna og Venstre-politikaren Betzy Kjelsberg og syster av tidlegare Framstegsparti-leiar og finansminister Siv Jensen. Jensen har eitt barn med sambuaren Nicolai Roan. Roan døydde av hjernekreft 30. juli 2019.

## Kjelder


**Denne artikkelen bygger på «[[:nb:Nina Jensen|Nina Jensen]]» frå ,  den 22. november 2021.*  

## Bakgrunnsstoff
Nina Kreutzmann Jørgensen

**Nina Kreutzmann Jørgensen** (), også kjend som berre **Nina**, er ein grønlandsk songar som er populær både på Grønland og i Danmark. Karrieren hennar starta i 1997 då ho var vokalist i rockebandet Qulleq. Ho har ofte opptredd på dansk tv, særleg i samband med *Julehilsen til Grønland*.

## Biografi
Nina vart fødd 17. juli 1977 i Nuuk. I tidleg alder byrja ho å synga; ho gjekk på musikkskolar og fekk songundervising i Danmark. Nina vart straks ein av dei mest populære artistane på Grønland, fordi ho song songar med grønlandske tekster. Nina er gift med songaren og gitaristen Malik Olsen, som ho møtte då ho gjekk på vidaregåande skule. Saman har dei borna Ivi Luna og Vittus. Etter å ha sunge med Olsen, Julie Berthelsen og Ole Kristiansen band, skipa dei bandet Qulleq i 1997. Same året spelte dei inn sitt første album, *Qulleq lissinnut*, med Nina som vokalist.

I 2000 vart Nina medlem av det grønlandske koret til Björk, der ho fekk framføre eit kort solostykke under turneen til Björk i 2001. Same år var ho òg med på albumet *Zedna*, saman med dei mest populære songarane frå Grønland. I 2008 var Nina ein av artistane som var med på albumet *Eqqissineq* ('Fred'), som selde over 6 500 eksemplar på Grønland i 2009. I 2008 og 2009 turnerte Nina på Grønland og i Danmark. Året etter var Nina vokalist i koret til Julie Berthelsen i TV-programmet *Allstars*, den danske versjonen av *Det store korslaget*.

I tillegg til songkarrieren, er Nina utdanna som førskolelærar og jobbar som klassestyrar og musikklærar på Nuuk internasjonale friskole. Ho meiner undervisinga er hennar kall: «Det betyder så meget for mig at give musikken videre til børnene. At se dem udvikle sig og få mod til at udfolde sig.»

## Kjelder

----
**Denne artikkelen bygger på «[[:nb:Nina Kreutzmann Jørgensen|Nina Kreutzmann Jørgensen]]» frå ,  den 22. november 2021.*
Pænda

**Gabriella Horn** (), best kjend under artistnamnet **Pænda** (òg skrive **PÆNDA** og **Paenda**), er ein austerriksk låtskrivar og elektropop-artist. Ho representerte Austerrike i Eurovision Song Contest 2019 i Tel Aviv i Israel med songen «Limits».

## Bakgrunn
Horn vaks opp i byen Deutschlandsberg i delstaten Steiermark i Austerrike. Som seksåring byrja ho å synga i kor, og som 14-åring skreiv ho dei fyrste songane sine. Ho lærte òg å spela gitar og piano, og ho drog til hovudstaden Wien som 20-åring. Der studerte ho jazz og pop ved Vienna Music Institute og vart uteksaminert i 2013.

Pænda bur no i Ottakring, der ho komponerer musikk, skriv tekstar og melodiar. Ved konsertar får ho instrument- og vokalstøtte av systera si og ei venninne. Ved sida av musikkarrieren jobbar ho òg som songlærar innan popsjangeren ved ein musikkskole i Leobersdorf. I 2015 deltok ho i den tyske reality-TV-serien *Popstars*.

Pænda representerte Austerrike i Eurovision Song Contest i Tel Aviv i mai 2019 med songen «Limits».

## Diskografi

### Singlar

* 2017: «Waves»
* 2018: «Good Girl»
* 2018: «Paper-thin»
* 2019: «Limits»

### Album

* 2018: *Evolution I*
* 2019: *Evolution II*

## Referansar

**Denne artikkelen bygger på «[[:nb:Pænda|Pænda]]» frå ,  den 22. november 2021.*
Bar Refaeli

**Bar Refaeli** () er ein israelsk supermodell, tv-vert, skodespelar og forretningskvinne. Ho var ein av fire programleiarar som leia Eurovision Song Contest frå Tel Aviv i mai 2019.

## Modell- og TV-karriere
Refaeli vert sett på som ein av dei mest suksessrike internasjonale modellane frå Israel, saman med blant andre Nina Brosh og Michaela Bercu. Som eit resultat av ein vellukka modellkarriere og investeringar, har Refaeli opparbeidd seg ein nettoformue på 20 millionar dollar i 2015. Ifølgje *[[Tidsskriftet Forbes|Forbes]]* Israel var Refaeli Israels best betalte modellen i 2013, føre andre israelske modellar som Esti Ginzburg, Gal Gadot og Shlomit Malka.

Refaeli var framsidemodell for symjedrakt-nummeret til *Sports Illustrated* i 2009, og ho vart røysta fram som nummer éin på lista over dei 100 heitaste modellane i magasinet *Maxim* i 2012. Sidan 2013 har Refaeli vore programleiar for *X Factor Israel*.

25. januar 2019 kunngjorde Israels offentlege kringkastingsselskap at Refaeli skulle vere programleiar for Eurovision Song Contest 2019 i Tel Aviv saman med Lucy Ayoub, Erez Tal og Assi Azar. Tal og Refaeli var hovudvertar, medan Azar og Ayoub var vertar i green room.

## Forretningskarriere
Rafaeli har gjort ei rekkje investeringar i ulike israelske føretak og har òg etablert sine eigne føretak. Ho er aksjonær i fleire design- og moteselskap, blant dei designglas-produsenten Carolina Lemke. I september 2018 vart det kjent at Kim Kardashian skulle fronte merket saman med Refaeli, og dei to skulle delta saman i ein reklamekampanje.

I 2011 starta Refaeli og den tidlegare mannlege modellen Dudi Balsar opp eit netthandelsselskap kalla Under.me. Selskapet sel designundertøy, og Refaeli står òg bak forretningsutviklingen av selskapet. I november 2011 hadde selskapet samla 1 million dollar i risikokapital.

Refaeli er ein av hovudinvestorane bak MyCheck, som handterer betalingar gjort via smarttelefonar.

## Referansar

**Denne artikkelen bygger på «[[:nb:Bar Refaeli|Bar Refaeli]]» frå ,  den 23. november 2021.*
Lucy Ayoub

**Lucy Ayoub** () er ein israelsk TV-programleiar, skribent og radiovert. Ayoub var ein av programleiarane i Eurovision Song Contest 2019 saman med Assi Azar, Erez Tal og Bar Refaeli.

## Bakgrunn
Ayoub vart fødd i Haifa i Israel. Faren er arabisk-kristen, medan mora er ein askenasisk jøde som seinare konverterte til kristendomen.

Ayoub tenestegjorde to år i det israelske forsvaret som flysimulator-instruktør i luftforsvaret. Frå 2016 studerte ho filosofi, økonomi og politikk ved Universitetet i Tel Aviv.

## Karriere
I 2016 vart Ayoub kjend i Israel då ho las fleire av dikta sine i ei israelsk slampoesi-tevling. Same året byrja ho å jobba for Israel Broadcasting Authority (IBA) og skreiv manus og laga videoar. I 2017 vart Ayoub programleiar for eit vekentleg kulturprogram på israelsk radio og ho vart samstundes programleiar for kulturprogrammet  *Culture Club* på tv-kanalen Kanal 11.

Ayoub las opp dei israelske jurypoenga i Eurovision Song Contest 2018, noko som fekk mediemerksemd etter at den israelske kulturministeren Miri Regev kritiserte ho for å snakka arabisk under sendinga og utan å nemna Jerusalem.

Under Eurovision Song Contest 2019 var Ayoub programleiar i green room saman med Assi Azar, medan Erez Tal og Bar Refaeli var hovudprogramleiarar.

## Kjelder

**Denne artikkelen bygger på «[[:nb:Lucy Ayoub|Lucy Ayoub]]» frå ,  den 23. november 2021.*
Herborg Bryn

**Herborg Bryn** () er ein norsk journalist frå Voss.

Ho utdanna seg i journalistikk ved Høgskulen i Volda (1980).  Sidan vart ho engasjert i NRK (1983), fyrst som leiar av Ungdommens radioavis, seinare som programleiar i P2, radioprogrammet *Her og nå* og andre nyhendeprogram. Ho var kommunikasjonssjef i Raude Kors 1998-2005, kanalsjef i P2 2005-09 og vart kommunikasjonsdirektør i Den norske legeforening i 2009.

I 2013 byrja ho som kommunikasjonsdirektør i Statistisk sentralbyrå.

Bryn er syster til NRK-journalisten Ingvild Bryn og var gift med NRK-journalisten Ingolf Håkon Teigene fram til 1998. Ho vart seinare gift med Tom Remlov.

## Kjelder


**Denne artikkelen bygger på «[[:nb:Herborg Bryn|Herborg Bryn]]» frå ,  den 22. november 2021.*
Verdscupen i alpine greiner 2009/Menn

**Verdscupen i alpine greiner for menn i 2009**-sesongen tok til 26. oktober 2008 i Sölden i Austerrike og vart avslutta 15. mars 2009 i Åre i Sverige. Turneringa omfatta 35 renn og 36 individuelle tevlingar. Tevlingane fordelte seg på 10 slalåmrenn, 8 storslalåmrenn, 5 super-g-renn, 9 utforrenn, 3 superkombinasjonar og ei kombinasjonstevling, den siste basert på allereie avvikla enkeltrenn i slalåm og utfor. Sesongen vart avslutta med ei lagtevling for menn/kvinner.

Norske Aksel Lund Svindal sikra seg FIS-pokalen for andre gong, to år etter den fyrste triumfen. Benjamin Raich frå Austerrike kom andre- og Didier Cuche frå Sveits på tredjeplass.

## Samanlagt

### Slalåm

### Storslalåm

### Super-g

### Utfor

### Superkombinasjon/kombinasjon

## Kjelder

**Denne artikkelen bygger på «[[:de:Alpiner Skiweltcup 2008/09|Alpiner Skiweltcup 2008/09]]» frå ,  den 23. november 2021.*
Saalfeld/Saale

**Saalfeld/Saale** er ein by og ein kommune søraust i delstaten Thüringen i Tyskland, krinshovudstad i landkrinsen Saalfeld-Rudolstadt. Kommunen har ei flatevidd på 145,6 km² og 29&nbsp;000 ibuarar. Byen ligg 235 meter over havet langs elva Saale.

Høgdehopparen Britta Bilač er frå Saalfeld.

## Kjelder

**Denne artikkelen bygger på «[[:de:Saalfeld/Saale|Saalfeld/Saale]]» frå ,  den 23. november 2021.*  

## Bakgrunnsstoff

*
Cecilie Ramona Kåss Furuseth

**Cecilie Ramona Kåss Furuseth** () er ein norsk programleiar på radio og TV.

Kåss Furuseth har tidlegare jobba som produsent for *P3morgen*. Frå 2013 til 2016 var ho programleiar for *Ramona og Siggen* med Sigrid Velle Dypbukt på NRK P3. Sidan 2016 har ho leia radioprogrammet *The Kåss Furuseths* med systera Else Kåss Furuseth.

I 2019 var Kåss Furuseth programleiar for TV-programmet *Sinnssykt* på NRK3.

## Familie
Kåss Furuseth er tremenning av legen og politikaren Robin Martin Kåss, som i 2015 vart ordførar i Porsgrunn kommune.

## Referansar

**Denne artikkelen bygger på «[[:nb:Cecilie Ramona Kåss Furuseth|Cecilie Ramona Kåss Furuseth]]» frå ,  den 23. november 2021.*  

## Bakgrunnsstoff
*  Cecilie Ramona Kåss Furuseth på Internet Movie Database
*  ''Sinnssykt'' på NRK TV
*  ''The Kåss Furuseths'' på NRK P3
*  Den uoffisielle fansida
Ingrid Gjessing Linhave

**Ingrid Gjessing Linhave** () er ein norsk programleiar, tilsett i NRK.

Linhave er utdanna fjernsynsregissør frå Høgskolen i Lillehammer. Saman med Solveig Kloppen var ho programleiar for andre sesong av *[[Idol Noreg|Idol]]* i 2004. Linhave delte i 2012 på programleiarjobben i *Sommeråpent* med Nadia Hasnaoui, og var òg programleiar i 2013. Hausten 2012 var Linhave programleiar for *Nitimen* på NRK P1 med Espen Thoresen. Hausten 2013 tok ho over etter Linn Skåber som fast paneldeltakar i *[[Nytt på nytt|Nytt på Nytt]]*, der ho slutta i 2015. 

I 2020 og 2021 var Linhave programleiar for Melodi Grand Prix saman med Kåre Magnus Bergh og Ronny Brede Aase.

Linhave er kusina til Anne Lindmo.

## Referansar

**Denne artikkelen bygger på «[[:nb:Ingrid Gjessing Linhave|Ingrid Gjessing Linhave]]» frå ,  den 23. november 2021.*